Ja nüüd sobib siia hästi tõlge lõigust, millega algab Kagu Aasia Lonely Planet:" Teretulemast oma uude ellu. Konnad on krooksunud ja kuked kirenud kogu öö ning kärisevd mootorrattad tunduvad tiirutavat sinu voodi ümber. Juba hommikul on tapvalt lämbe. Sa ronid sääsevõrgu alt välja ja kooserdad koridoris olevasse  ühispeldikusse. Peegel on liiga lühike, kraanikauss liiga madalal ja kogu ruum on väga räpane, aga sa ei märka enam kõntsa. Peldikuks on loomulikult ainult auk põrandas. Paberi unustad sa jälle maha, nagu tavaliselt. Seega pead jälle ämbrist kopaga vett võtma, et tagumikku "pühkida" ja veel mitu kopatäit, et kõik alla lasta. Nüüd on aeg dušši alla minna - loomulikult tuleb kraanist ainult külm vesi. On aeg edasi liikuda järgmisesse linna. Bussijaamas võtavad sind vastu "tüütajad", kes kõik on näljased sinu raha  järele ja üritavad sulle midagi või kedagi kallilt müüa või mõttetut teenust pakkuda. Seejärel üritad külalistemajja jõuda. Kõigepealt vaidled juhiga hinna üle, sest tema nimetatud hind sisaldab "ma olen siin linnas uus" maksu. Külalistemajal on varjuline aiake koos kanade ja mudas mängivate poolpaljaste lastega, aga tuba on see eest pime urgas ja lärmakas. Tänad adminni ja lähed järgmist külalistemaja otsima. Paari tunniga leiad sa parima hinna ja kvaliteedi suhtega oleva toa, sööd varjulises kohas  maitsvaid nuudleid ja libistad külma õlut. Igal juhul parem kui palgaorja elu."